Document ID: 32013R1326

PADOMES REGULA (ES) Nr. 1326/2013
(2013. gada 9. decembris),
ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 31. pantu,
ņemot vērā Eiropas Komisijas priekšlikumu,
tā kā:
(1)
Līdz 2012. gadam sanitārie dvieļi (paketes) un tamponi, bērnu autiņi un autiņu ieliktņi un tamlīdzīgi izstrādājumi, no visa veida materiāliem, tika klasificēti dažādās Harmonizētās sistēmas nomenklatūras nodaļās atkarībā no preces rakstura vai materiāla. Šīm precēm tika piemērotas dažādas muitas nodokļa likmes. Tā rezultātā klasifikācijai bija sarežģīta tarifu sistēma.
(2)
2012. gadā Harmonizētajā sistēmā tika izveidota viena pozīcija 961900, lai ietvertu visas minētās higiēnas preces. Tomēr jaunajā pozīcijā tika saglabāta tā pati sarežģītā klasifikācijas tarifu sistēma, kas tika iedalīta divpadsmit apakšpozīcijās atbilstoši izstrādājuma materiālam, kur katra apakšpozīcija atbilst atšķirīgai līgtajai nodokļu likmei.
(3)
Minētās sarežģītās sistēmas dēļ ir radušās nevajadzīgas grūtības un slogs, piemērojot kombinēto nomenklatūru. Tādējādi, tiesību aktu vienkāršošanas nolūkā un lai izvairītos no nevajadzīgām grūtībām kombinētās nomenklatūras piemērošanā, ir lietderīgi vienkāršot gan kombinēto nomenklatūru, gan tarifu struktūru minētajām higiēnas precēm, lai ieviestu četras ražojumu kategorijas (astoņu vietā) un katrai no tām noteiktu vienotu autonomo nodokļa likmi.
(4)
Tāpēc attiecīgi būtu jāgroza Padomes Regula (EEK) Nr. 2658/87 (1),
IR PIEŅĒMUSI ŠO REGULU.
1. pants
Regulas (EEK) Nr. 2658/87 I pielikumu groza kā izklāstīts šīs regulas pielikumā.
2. pants
Šī regula stājas spēkā 2014. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 9. decembrī

Labels: 3
0
1